Eirodziesma 2011

Eirodziesma 2011 bija 56. starptautiskā Eirovīzijas dziesmu konkursa Latvijas nacionālā atlase, kuras fināls notika  Ventspilī. Par Eirodziesmas uzvarētājiem un Latvijas pārstāvjiem Eirovīzijā kļuva grupa Musiqq ar dziesmu Angel in Disguise.

Priekšatlase 
Dziesmas varēja iesniegt no 2010. gada novembra vidus līdz 7. decembra plkst. 18.00. Pasākuma organizētāji Latvijas Televīzija saņēma 71 dziesmu pieteikumus, no kurām  tika izvēlētas 20 pusfinālam kvalificējušās dziesmas. Pusfināliem kvalificējušās dziesmas noteica īpaša LTV izveidota komisija, kuras priekšsēdētājs bija Boriss Rezņiks.

Atlases sistēma 
Katrā pusfinālā piedalījās 10 dziesmas, kuru sadalījums pa pusfināliem tika noteikts 28. janvārī pēc visu 20 dziesmu videoklipu nofilmēšanas. Videoklipi tika filmēti 27. un 28. janvārī "NA" studijā un tie tika rādīti pusfinālu un izaicinājuma kārtas laikā.

Katrā pusfinālā piedalījās 10 dziesmas, kuru uzstāšanās kārtība tika paziņota vienīgi tiešraides laikā. No katra pusfināla finālam kvalificējās piecas dziesmas. Trīs dziesmas tika noteiktas ar skatītāju balsojuma palīdzību, taču divas dziesmas kvalificējās no žūrijas komisijas balsojuma. Pastāvēja noteikums, ka gadījumā, ja žūrijas balsojumā kādā no divām pirmajām vietām ir no skatītāju balsojuma kvalificējusies dziesma, tad finālā automātiski tiek žūrijas balsojuma nākamā vieta.

19. februārī notika izaicinājuma kārta, kurā piedalījās 10 finālam nekvalificējušās dziesmas no pusfināliem. No šīs kārtas finālam kvalificējās divas dziesmas: viena no skatītāju balsojuma, otra — žūrijas balsojuma. Arī šajā kārtā pastāvēja noteikums par "priekšroku" skatītāju balsojumam.

Fināls norisinājās 26. februārī Ventspils teātra namā "Jūras vārti" divās kārtās. Pirmajā kārtā piedalījās 11 dziesmas, par kurām balsoja skatītāji un vērtēja žūrija attiecībā 50/50. Trīs visvairāk balsis ieguvušās dziesmas piedalījās otrajā kārtā jeb Superfinālā, arī šajā kārtā vietu sadalījumu noteica skatītāju un žūrijas balsojums attiecībā 50/50.

Dziesmas 
2011. gada Eirodziesmai dziesmas varēja iesniegt vienīgi mākslinieki no Latvijas. Tāpat pastāvēja noteikumu punkts, kas aizliedza Eirodziesmas pusfinālā iekļuvušiem dziesmu autoriem piedalīties citu valstu nacionālajās atlasēs. Kā tika paziņots preses konferencē, kurā tika nosauktas pusfināliem kvalificējušās dziesmas, Eirovīzijas atlasei tikušas iesniegtas dziesmas angļu, latviešu un franču valodā.

 grupa Triānas parks, kas finālam bija kvalificējusies no otrā pusfināla, paziņoja par atteikšanos no dalības tajā grupas solistes Agneses Rakovskas slimības dēļ.

Dziesmu izpildītāju maiņa 
Šis bija pirmais gads konkursa vēsturē, kad dziesmu autoriem tika atļauts mainīt dziesmas izpildītaju līdz videoklipu filmēšanas brīdim. Šo iespēju izmantoja divi mākslinieki.

Dziesmas Daylight iesniegšanas brīdī bija zināms, ka to neizpildīs "demo" ierakstījušais mākslinieks. Sākotnēji to izpildīja Kaspars Tīmanis un Labvēlīgais tips, taču vēlāk par dziesmas izpilditāju tika izvēlēts ansamblis "D-Family", kura sastāvā ir Miks Dukurs, Paula Dukure un Edijs Dukurs.

Dziesmas Let Me Be sākotnējais izpildītājs bija Emīls Balceris no grupas Musiqq, kurš pufinālam bija kvalificējies arī kā viens no dziesmas Angel In Disguise izpildītājiem (izpilda Musiqq), tāpēc tika nolemts, ka dziesmu Let Me Be izpildīs Sabīne Berezina.

Pusfināliem kvalificējušās dziesmas 
Tabulā uzskaitītas visas Eirodziesmas pusfināliem kvalificējušās dziesmas to iesniegšanas secībā.

Pusfināli

Pirmais pusfināls 
Pirmais pusfināls norisinājās . No šī pusfināla finālam kvalificējās dziesmas Hop, Daylight, You Are, Don't Stop The Dance un Let It Be Me.

"Eirodziesma 2011" pirmais pusfināls tika pārraidīts LTV1. Pārraide sākās plkst. 21.20.

Otrais pusfināls 

Otrais pusfināls norisinājās . No šī pusfināla finālam kvalificējās dziesmas Upside Down, Live On!, Angel in Disguise, Summer Night un Banjo Laura.

"Eirodziesma 2011" otrais pusfināls tika pārraidīts LTV1. Pārraide sākās plkst. 21.20.

Izaicinājuma kārta 

Izaicinājuma kārta norisinājās . No šīs kārtas finālam kvalificējās dziesmas Look Back At Me Again un Cinderella.

"Eirodziesma 2011" izaicinājuma kārta tika pārraidīta LTV1. Pārraide sākās plkst. 21.20.

Fināls 

Fināls norisinājās . Fināla uzstāšanās kārtība tika izlozēta izaicinājuma kārtas laikā . Superfinālam kvalificējās dziesmas Banjo Laura, Angel In Disguise un You Are.

Eirodziesma 2011 fināls tika pārraidīts LTV1, kā arī internetā. Koncerts sākās plkst. 21.20. Finālu tiešraidē televīzijā kopumā noskatījās 12,4% jeb 259 900 iedzīvotāju.

Fināla žūrija 
 Boriss Rezņiks — komponists
 Sandra Veinberga — žurnāliste
 Jānis Šipkēvics — Radio SWH vadītājs
 Iveta Lepeško — Eirovīzijas nacionālās atlases projekta vadītāja 
 Aigars Dinsbergs — "Izklaides producentu apvienības 7" direktors
 Juris Sējāns — mūziķis
 Aivars Hermanis — mūziķis

Atsauce:

Superfināls 

Superfinālā uzvarēja Musiqq ar dziesmu Angel In Disguise.

Speciālbalvas 
 Ventspils simpātija: Musiqq — Angel In Disguise
 Radio SWH simpātija: Musiqq — Angel In Disguise (pirms balvas pasniegšanas tika paziņots, ka šī balva tiks Eirodziesmas uzvarētājam)
 NRA simpātija: Ivo Grīsniņš-Grīslis — Cinderella

Ventspils balsojums 
Portālā ventspils.lv laika posmā no 21. līdz 25. februārim notika balsojums.

Latvija Eirovīzijā 
2011. gada Eirovīzijas dziesmu konkurss notika Diseldorfā, Vācijā, 2011. gada 10., 12. un 14. maijā. Musiqq piedalījās otrajā konkursa pusfinālā. Ar iegūtiem 25 punktiem tika iegūta 17. vieta, tādējādi Latvijas mākslinieki nekvalificējās finālam.

Skatīt arī 
 2011. gada Eirovīzijas dziesmu konkurss
 Latvija Eirovīzijas dziesmu konkursā

Piezīmes un atsauces

Piezīmes

Atsauces

Ārējās saites 
 Eirodziesmas mājaslapa 
 Nolikums 

2011. gads Latvijā
2011. gads mūzikā
2011